## Pravilnik o izmjenama i dopunama Pravilnika o obaveznom atestiranju proizvoda koji prouzrokuju radiofrekvencijske smetnje te o uvjetima kojima moraju udovoljavati poduzeća i druge pravne osobe ovlašte

### NN 131/2000 (28.12.2000.), Pravilnik o izmjenama i dopunama Pravilnika o obaveznom atestiranju proizvoda koji prouzrokuju radiofrekvencijske smetnje te o uvjetima kojima moraju udovoljavati poduzeća i druge pravne osobe ovlašte

# DRŽAVNI ZAVOD ZA NORMIZACIJU I MJERITELJSTVO

2418

Na teme­lju članka 5. stavka 2., članka 13. stavka 2., članka 17. stavka
2. i članka 23. stavka 4. Zakona o normizaciji (»Narodne novine« broj 55/96),
ravnate­lj Državnog zavoda za normizaciju i mjerite­ljstvo donosi

## PRAVILNIK

### O IZMJENAMA I DOPUNAMA PRAVILNIKA O OBAVEZNOM ATESTIRANJU PROIZVODA KOJI PROUZROKUJU RADIOFREKVENCIJSKE SMETNJE TE O UVJETIMA KOJIMA MORAJU UDOVOLJAVATI PODUZEĆA I DRUGE PRAVNE OSOBE OVLAŠTENE ZA ATESTIRANJE TIH PROIZVODA

Članak 1.

U Pravilniku o obaveznom atestira­nju proizvoda koji prou­zrokuju
radiofrekvencijske smet­nje te o uvjetima kojima moraju udovo­ljavati poduzeća
i druge pravne osobe ovlaštene za atestira­nje tih proizvoda (»Službeni list«
broj 30/91), članak 9. mije­nja se i glasi:

»Članak 9.

Proizvod iz članka 1.
pravilnika za koji je izdana potvrda o sukladnosti, proizvođač odnosno uvoznik
mora označiti potvrdbenim znakom prema Pravilniku o izgledu i upotrebi
potvrdbenog (certifikacijskog) znaka (»Narodne novine« broj 88/98, 165/98 i
8/99).«

Članak 2.

U članku 10., iza stavka b)
dodaje se stavak c) koji glasi:

»c) Provjeru osposob­ljenosti
i nadzor nad ovlaštenom pravnom osobom za potvrđiva­nje proizvoda provodi
Državni zavod za normizaciju i mjerite­ljstvo prema kriterijima norme HRN EN
45001:1996., ako u pravilniku nije drukčije propisano.«

Članak 3.

Iza članka 11. dodaju se novi
članci 11.a i 11.b koji glase:

»Članak 11.a

Rješe­nja o ovlašte­nju
pravnih osoba za potvrđiva­nje proizvoda donesena prije stupa­nja na snagu ovog
pravilnika ostaju na snazi dvanaest mjeseci od dana stupa­nja na snagu ovog
pravilnika.

Ovlaštene pravne osobe moraju
u roku iz stavka 1. ovog članka zadovo­ljiti sve uvjete iz članka 10.
pravilnika.

Članak 11.b

U cijelome tekstu Pravilnika
o obaveznom atestira­nju proiz­voda koji prouzrokuju radiofrekvencijske smet­nje
te o uvjetima kojima moraju udovo­ljavati poduzeća i druge pravne osobe ovlaš­tene
za atestira­nje tih proizvoda, riječ »atestira­nje« zamje­njuje se riječju
»potvrđiva­nje«, riječ »atest« zamje­njuje se riječima »potvrda o sukladnosti«,
riječ »standard« zamje­njuje se riječju »norma«, riječi »jugoslavenski
standard« zamje­njuju se riječima »hrvatska norma«, oznaku »JUS« zamje­njuje
oznaka »HRN«, riječi »organizacija udruženog rada ovlaštena za atestira­nje« zamje­njuju
se rije­čima »ovlaštena pravna osoba za potvrđiva­nje«, a riječi »Savezni zavod
za standardizaciju« zamje­njuju se riječima »Državni zavod za normizaciju i
mjerite­ljstvo«, u odgovarajućemu rodu i padežu.«

Članak 4.

Ovaj pravilnik stupa na snagu
osmog dana od dana objave u »Narodnim novinama«.

Klasa: 011-02/00-02/40
Urbroj: 558-04/11-00-1
Zagreb, 8. prosinca 2000.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

if !supportEmptyParas endif

Pravilnik, NN 131/2000-2418